CELEX: 22014D0034
Language: hu
Date: 2014-04-08 00:00:00
Title: Az EGT Vegyes Bizottság 34/2014 határozata ( 2014. április 8. ) az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról

28.8.2014   
            
            
               HU
            
            
               Az Európai Unió Hivatalos Lapja
            
            
               L 256/3
            
         AZ EGT VEGYES BIZOTTSÁG 34/2014 HATÁROZATA
   (2014. április 8.)
   az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
   mivel:
   
               (1)
            
            
               A Trichoderma reesei (MUCL 49755) által termelt endo-1,4-béta-xilanáz és a Trichoderma reesei (MUCL 49754) által termelt endo-1,3(4)-béta-glükanáz a hízósertések, a Sus scrofa domesticus fajtól eltérő, kevésbé jelentős hízósertésfélék és a hízópulykák takarmányához adott adalékanyagként történő engedélyezéséről (az engedély jogosultja: Aveve NV) szóló, 2013. október 24-i 1040/2013/EU bizottsági végrehajtási rendeletet (1) bele kell foglalni az EGT-megállapodásba.
            
         
               (2)
            
            
               Az ortofoszforsavból álló készítmény valamennyi állatfaj takarmány-adalékanyagaként történő felhasználásának engedélyezéséről szóló, 2013. október 25-i 1055/2013/EU bizottsági végrehajtási rendeletet (2) bele kell foglalni az EGT-megállapodásba.
            
         
               (3)
            
            
               A bentonit valamennyi állatfaj takarmány-adalékanyagaként történő engedélyezéséről szóló, 2013. október 29-i 1060/2013/EU bizottsági végrehajtási rendeletet (3) bele kell foglalni az EGT-megállapodásba.
            
         
               (4)
            
            
               A fumársav valamennyi állatfaj takarmány-adalékanyagaként történő engedélyezéséről szóló, 2013. október 31-i 1078/2013/EU bizottsági végrehajtási rendeletet (4) bele kell foglalni az EGT-megállapodásba.
            
         
               (5)
            
            
               A Lactobacillus plantarum NCIMB 40027, a Lactobacillus buchneri DSM 22501, a Lactobacillus buchneri NCIMB 40788/CNCM I-4323, a Lactobacillus buchneri LN 40177/ATCC PTA-6138 és a Lactobacillus buchneri LN 4637/ATCC PTA-2494 tartalmú készítmények bármely állatfaj takarmányadalékaként történő engedélyezéséről szóló, 2013. november 7-i 1113/2013/EU bizottsági végrehajtási rendeletet (5) bele kell foglalni az EGT-megállapodásba.
            
         
               (6)
            
            
               A propionsav, nátrium-propionát és ammónium-propionát kérődzők, sertések és baromfik takarmány-adalékanyagaként történő engedélyezéséről szóló, 2013. november 29-i 1222/2013/EU bizottsági végrehajtási rendeletet (6) bele kell foglalni az EGT-megállapodásba.
            
         
               (7)
            
            
               Ez a határozat takarmányokra vonatkozó jogszabályokat érint. Az EGT-megállapodás I. mellékletének a szektorális kiigazítások részében meghatározottak szerint a takarmányokat érintő jogszabályok mindaddig nem alkalmazandók Liechtensteinre, amíg az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás kiterjed Liechtensteinre. Ezért e határozat nem alkalmazandó Liechtensteinre.
            
         
               (8)
            
            
               Az EGT-megállapodás I. mellékletét ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   Az EGT-megállapodás I. mellékletének II. fejezete a 2zzh. pont (334/2012/EU bizottsági végrehajtási rendelet) után a következő pontokkal egészül ki:
   
               „2zzi.
            
            
               
                  32013 R 1040: a Bizottság 2013. október 24-i 1040/2013/EU végrehajtási rendelete a Trichoderma reesei (MUCL 49755) által termelt endo-1,4-béta-xilanáz és a Trichoderma reesei (MUCL 49754) által termelt endo-1,3(4)-béta-glükanáz a hízósertések, a Sus scrofa domesticus fajtól eltérő, kevésbé jelentős hízósertésfélék és a hízópulykák takarmányához adott adalékanyagként történő engedélyezéséről (az engedély jogosultja: Aveve NV) (HL L 283., 2013.10.25., 46. o.).
            
         
               2zzj.
            
            
               
                  32013 R 1055: a Bizottság 2013. október 25-i 1055/2013/EU végrehajtási rendelete az ortofoszforsavból álló készítmény valamennyi állatfaj takarmány-adalékanyagaként történő felhasználásának engedélyezéséről (HL L 288., 2013.10.30., 57. o.).
            
         
               2zzk.
            
            
               
                  32013 R 1060: a Bizottság 2013. október 29-i 1060/2013/EU végrehajtási rendelete a bentonit valamennyi állatfaj takarmány-adalékanyagaként történő engedélyezéséről (HL L 289., 2013.10.31., 33. o.).
            
         
               2zzl.
            
            
               
                  32013 R 1078: a Bizottság 2013. október 31-i 1078/2013/EU végrehajtási rendelete a fumársav valamennyi állatfaj takarmány-adalékanyagaként történő engedélyezéséről (HL L 292., 2013.11.1., 7. o.).
            
         
               2zzm.
            
            
               
                  32013 R 1113: a Bizottság 2013. november 7-i 1113/2013/EU végrehajtási rendelete a Lactobacillus plantarum NCIMB 40027, a Lactobacillus buchneri DSM 22501, a Lactobacillus buchneri NCIMB 40788/CNCM I-4323, a Lactobacillus buchneri LN 40177/ATCC PTA-6138 és a Lactobacillus buchneri LN 4637/ATCC PTA-2494 tartalmú készítmények bármely állatfaj takarmányadalékaként történő engedélyezéséről (HL L 298., 2013.11.8., 29. o.).
            
         
               2zzn.
            
            
               
                  32013 R 1222: a Bizottság 2013. november 29-i 1222/2013/EU végrehajtási rendelete a propionsav, nátrium-propionát és ammónium-propionát kérődzők, sertések és baromfik takarmány-adalékanyagaként történő engedélyezéséről (HL L 320., 2013.11.30., 16. o.).”
            
         2. cikk
   Az 1040/2013/EU, az 1055/2013/EU, az 1060/2013/EU, az 1078/2013/EU, az 1113/2013/EU és az 1222/2013/EU végrehajtási rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2014. április 9-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (7).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2014. április 8-án.
      
         
            az EGT Vegyes Bizottság részéről
         
         
            az elnök
         
         Gianluca GRIPPA
      
   
   
      (1)  HL L 283., 2013.10.25., 46. o.
   
      (2)  HL L 288., 2013.10.30., 57. o.
   
      (3)  HL L 289., 2013.10.31., 33. o.
   
      (4)  HL L 292., 2013.11.1., 7. o.
   
      (5)  HL L 298., 2013.11.8., 29. o.
   
      (6)  HL L 320., 2013.11.30., 16. o.
   
      (7)  Alkotmányos követelmények fennállását nem jelezték.